## Odluka o izmjenama i dopunama Odluke o osnovama za sklapanje ugovora o provođenju zdravstvene zaštite iz obveznog zdravstvenog osiguranja

### NN 66/2014 (30.5.2014.), Odluka o izmjenama i dopunama Odluke o osnovama za sklapanje ugovora o provođenju zdravstvene zaštite iz obveznog zdravstvenog osiguranja

HRVATSKI ZAVOD ZA ZDRAVSTVENO OSIGURANJE

1268

Na osnovi odredbi članka 87. Zakona o obveznom zdravstvenom osiguranju (»Narodne novine« broj 80/13. i 137/13.) i članka 26. Statuta Hrvatskog zavoda za zdravstveno osiguranje (»Narodne novine« broj 18/09., 33/10, 8/11. 18/13. i 1/14.) Upravno vijeće Hrvatskog zavoda za zdravstveno osiguranje na 61. sjednici održanoj 25. travnja 2014. godine, uz suglasnost ministra zdravlja, a prema prethodno pribavljenom mišljenju nadležnih komora donijelo je

ODLUKU

O IZMJENAMA I DOPUNAMA ODLUKE O OSNOVAMA ZA SKLAPANJE UGOVORA O PROVOĐENJU ZDRAVSTVENE ZAŠTITE IZ OBVEZNOG ZDRAVSTVENOG OSIGURANJA

Članak 1.

U Odluci o osnovama za sklapanje ugovora o provođenju zdravstvene zaštite iz obveznog zdravstvenog osiguranja (»Narodne novine« 156/13.,11/14., 12/14., 34/14. i 54/14.) u članku 84. stavku 2. tablica: »DTP I. razine \_ KURATIVA\_ djeca do 18 godina« mijenja se i glasi:

|  |  |  |
| --- | --- | --- |
| **»DTP I. razine \_ KURATIVA\_ djeca do 18 godina** | | |
| Šifra postupka | Vrsta postupka | Koeficijent |
| DM300 | Devitalizacija pulpe mliječnih zuba | 0,30 |
| DM301 | Mortalna amputacija pulpe mliječnih zuba | 0,70 |
| DM302 | Visoka vitalna amputacija (pri ozljedama zuba s nedovršenim rastom korijena) | 0,41 |
| DM303 | Apeksifikacija (kalcijev hidroksid) nezavršenog rasta i razvoja korijena (po posjetu) | 0,99 |
| DM304 | Aproksimalno zakošavanje (po zubu) | 0,14 |
| DM309 | Vađenje mliječnog zuba | 0,22 |
| DM310 | Čišćenje korijenskog kanala i primjena lijeka u kanalu – 1 kanal | 0,99 |
| DM311 | Čišćenje korijenskog kanala i primjena lijeka u kanalu – 2 kanala | 1,14 |
| DM312 | Čišćenje korijenskog kanala i primjena lijeka u kanalu – 3 kanala | 1,33 |
| DM313 | Čišćenje korijenskog kanala i primjena lijeka u kanalu – 4 kanala | 1,51 |
| DM314 | Priprema i punjenje korijenskog kanala – 1 kanal | 1,25 |
| DM315 | Priprema i punjenje korijenskog kanala – 2 kanala | 1,47 |
| DM316 | Priprema i punjenje korijenskog kanala – 3 kanala | 1,73 |
| DM317 | Priprema i punjenje korijenskog kanala – 4 i više kanala | 2,03 |
| DM319 | Cementni ispun jednoplošni, do 6 godina starosti | 0,57 |
| DM320 | Cementni ispun višeplošni, do 6 godina starosti | 0,72 |
| DM325 | Ispun kompositni na jednoj površini (prekutnjaci i kutnjaci) | 1,01 |
| DM326 | Ispun kompositni dvoplošni (prekutnjaci i kutnjaci) | 1,58 |
| DM327 | Ispun kompositni troplošni (prekutnjaci i kutnjaci) | 1,97 |
| DM328 | Ispun kompositni – svaka dodatna površina u istom posjetu (prekutnjaci i kutnjaci) | 0,76 |
| DM330 | Cementni ispun jednoplošni, stariji od 6 godina | 0,39 |
| DM331 | Cementni ispun višeplošni, stariji od 6 godina | 0,54 |
| DM332 | Amalgamski ispun jednoplošni | 0,65 |
| DM333 | Amalgamski ispun dvoplošni | 0,94 |
| DM334 | Amalgamski ispun troplošni | 1,39 |
| DM335 | Amalgamski ispun – svaka dodatna ploha u istom posjetu | 0,96 |
| DM336 | Ispun kompositni jednoplošni (sjekutići i očnjaci) | 0,83 |
| DM337 | Ispun kompositni dvoplošni (sjekutići i očnjaci) | 1,22 |
| DM338 | Ispun kompositni troplošni (sjekutići i očnjaci) | 1,79 |
| DM339 | Ispun kompositni – svaka dodatna površina u istom posjetu (sjekutići i očnjaci) | 0,57 |
| DM340 | Ispun kompositni – dogradnja incizijskog kuta zuba – IV razred po BLACKU | 1,16 |

«.

Članak 2.

U članku 99. stavak 1. mijenja se i glasi:

»Cijene zdravstvene usluge za specijalističko-konzilijarnu zdravstvenu zaštitu utvrđuju se primjenom Popisa postupaka, utvrđene cijene boda za specijalističko-konzilijarnu zdravstvenu zaštitu, cijene lijeka ostvarene osnovom provedenog javnog nadmetanja za nabavu lijekova, ali najviše do cijene utvrđene ugovorima o financiranju lijeka, odnosno do cijene lijeka utvrđene Odlukom o utvrđivanju posebno skupih lijekova utvrđenih Odlukom o utvrđivanju osnovne liste lijekova Hrvatskog zavoda za zdravstveno osiguranje/Osnovnom listom lijekova/Dopunskom listom lijekova koju pokriva obvezno zdravstveno osiguranje, kao i cijene potrošnog materijala primijenjenog u liječenju osigurane osobe i cijene rada dentalnog tehničara ili primjenom plaćanja po dijagnostičko-terapijskim postupcima.»

U stavku 2. u tablici 2.2. Cijene dijagnostičko-terapijskih postupaka – DTP – specijalističko-konzilijarna zdravstvena zaštita, iza šifre SKZ70 dodaju se nove šifre s podacima kako slijedi:

»

|  |  |  |  |  |  |
| --- | --- | --- | --- | --- | --- |
| SKZ72 | Pregled specijalista – drugo mišljenje |  |  | U slučaju traženja drugog mišljenja specijalista osnovom medicinske dokumentacije tj. uputnice A4. | 95,11 |
| SKZ73 | Konzultacija specijalista u SKZ-u |  |  | Može se zaračunati samo u slučaju konzultacije specijalista druge specijalnosti s pisanim nalazom. | 57,00 |

«

Članak 3.

U članku 101. stavku 1. podstavak 5. mijenja se i glasi:

»– posebno skupe lijekove primijenjene u vrijeme bolničkog liječenja osiguranih osoba u skladu s ugovorom o financiranju lijekova, odnosno Odlukom o utvrđivanju posebno skupih lijekova utvrđenih Odlukom o utvrđivanju osnovne liste lijekova Hrvatskog zavoda za zdravstveno osiguranje«.

Članak 4.

Ova Odluka stupa na snagu osmog dana od dana objave u »Narodnim novinama«.

Klasa: 025-04/14-01/111

Urbroj: 338-01-01-14-1

Zagreb, 25. travnja 2014.

Predsjednik

Upravnog vijeća Hrvatskog zavoda

za zdravstveno osiguranje

prim. mr. sc. Marijan Cesarik, dr. med., v. r.

66 30.05.2014 Odluka o izmjenama i dopunama Odluke o osnovama za sklapanje ugovora o provođenju zdravstvene zaštite iz obveznog zdravstvenog osiguranja

Odluka, NN 66/2014-1268